“Paulus” (basa Latin) tegesipun alit. Miturut pangrumaosipun piyambak, Paulus punika alit kabanding kaliyan rasul-rasul sanesipun. Ngantos Gusti Yesus seda ing Golgota, Paulus dereng tepang kaliyan Panjenenangipun. Nanging Gusti lajeng manggihi Paulus sacara pribadi. Kanthi pengalaman pribadi ingkang kados makaten, Paulus lajeng nglampahi timbalan dados Rasul ingkang estu setya tuhu dhumateng Gusti. Saking kiprahipun martosaken Injil Yesus Kristus, kita nyumerepi bilih Rasul Paulus punika nggadhahi sipat kendel, mboten ajrih babar pisan ngadhepi tantangan gesang punapa kemawon.